Ήταν μεσοχείμωνο πια, κι έκανε μεγάλη παγωνιά, όταν μια μέρα οι δυο μεγάλοι αδελφοί έφυγαν για δουλειές, προειδοποιώντας όπως πάντα τον μικρό Γκλυκ, που έμεινε πίσω για να προσέχει την σούβλα, να μην αφήσει κανέναν να πλησιάσει. Ο Γκλυκ ζάρωσε πλάι στην φωτιά, γιατί έβρεχε δυνατά και οι τοίχοι της κουζίνας ούτε στεγνοί ήσαν ούτε καλά σοβατισμένοι. Γύριζε το ψητό αποδώ, το γύριζε αποκεί, κι εκείνο όλο μοσχομύριζε κι όλο ροδοκοκκίνιζε.

«Τι κρίμα να μην καλούν τ’ αδέλφια μου ποτέ κανέναν για φαγητό», συλλογίστηκε. «Είμαι σίγουρος πως με τόσο ωραίο ψητό και τόσο φρέσκο ψωμί θ’ άνοιγε η καρδιά τους να είχαν συντροφιά στο τραπέζι».

Και καθώς μονολογούσε, άκουσε δυο χτύπους στην πόρτα, δυο δυνατούς κι ωστόσο υπόκωφους χτύπους, σαν κάτι να εμπόδιζε τον επισκέπτη να κρούσει το ρόπτρο κανονικά, σαν ξαφνικές πνοές ανέμου μάλλον παρά σαν χτυπήματα.

«Ο άνεμος θα είναι», είπε μέσα του. «Ποιος άλλος θα τολμούσε να χτυπήσει δυο φορές την πόρτα μας;»

Όχι, δεν ήταν ο άνεμος. Οι χτύποι ξανακούστηκαν ακόμη πιο δυνατοί και, αυτήν την φορά, ο επισκέπτης έδειχνε να βιάζεται και να μην φοβάται καθόλου τις συνέπειες. Ο Γκλυκ πήγε στο παράθυρο, το άνοιξε κι έβγαλε έξω το κεφάλι του για να δει ποιος ήταν.

Μπροστά στην πόρτα στεκόταν ο πιο παράξενος γέροντας που είχε δει ποτέ του. Η μύτη του ήταν μεγάλη, κάπως σαν μπρούντζινη στο χρώμα. Τα μάγουλά του ήσαν κατακόκκινα και φουσκωτά, σαν να φυσούσε συνεχώς τις τελευταίες σαράντα οκτώ ώρες. Τα μάτια του έλαμπαν ζωηρά πίσω από τις μακριές, μεταξένιες βλεφαρίδες του. Τα μουστάκια του κρέμονταν στριφογυριστά χύνονταν έως τους ώμους του. Ήταν δεν ήταν ενάμισι μέτρο και φορούσε ένα κωνικό καπέλο ίσαμε το μπόι του, στολισμένο με μαύρα φτερά. Το σακάκι του ήταν πολύ μακρύ στο πίσω μέρος και τελείωνε σε μιαν ουρά σαν του χελιδονιού, που δεν διακρινόταν καλά κάτω από τις πτυχές ενός τεράστιου μαύρου, και κάπως γυαλιστερού μανδύα, ο οποίος έδειχνε να είναι μέχρι και τέσσερις φορές το μπόι του ιδιοκτήτη του.

Διαβάζω το κείμενο και:

* Περιγράψω το χαρακτήρα του Γκλυκ μέσα από τον τρόπο που σκέφτεται και τη συμπεριφορά του.
* Περιγράφω την εξωτερική εμφάνιση του ξένου.

Αριθμητικά είναι οι λέξεις που φανερώνουν αριθμούς.

* ***Αριθμητικά επίθετα***
* **Τα απόλυτα αριθμητικά** φανερώνουν ποσότητα. π.χ. ένα, δύο …
* **Τα τακτικά αριθμητικά** δηλώνουν σειρά. π.χ. πρώτος, δεύτερος …
* **Τα πολλαπλασιαστικά αριθμητικά** φανερώνουν από πόσα μέρη αποτελείται κάτι και λήγουν σε -πλός. π.χ. διπλός, τριπλός …
* **Τα αναλογικά αριθμητικά** δηλώνουν πόσες φορές μεγαλύτερο είναι κάτι και λήγουν σε -πλάσιος. π.χ. διπλάσιος, τριπλάσιος …
* ***Αριθμητικά ουσιαστικά***
* **Τα περιληπτικά αριθμητικά** φανερώνουν ένα πλήθος μονάδων που αποτελούν ένα σύνολο (-άδα). π.χ. εξάδα, δωδεκάδα …
* **Τα περιληπτικά αριθμητικά** έχουν τη σημασία του πλήθους στο περίπου (-αριά). π.χ. εικοσαριά, τριανταριά …

**ΘΥΜΑΜΑΙ!!!**

Τα **τακτικά** αριθμητικά από το *δέκατος τρίτος* και μετά γράφονται μεξεχωριστές λέξεις!!!

Τα **απόλυτα** αριθμητικά από το *ένα* μέχρι το *είκοσι* γράφονται με μία λέξη!!!

Συμπληρώνω τον παρακάτω πίνακα με τα αριθμητικά επίθετα:

|  |  |  |
| --- | --- | --- |
|  | **Απόλυτα αριθμητικά** | Τακτικά αριθμητικά |
| 1 | ένα | πρώτος, δεύτερος, τρίτος |
| 2 |  |  |
| 3 |  |  |
| 4 |  |  |
| 9 |  |  |
| 10 |  |  |
| 11 |  |  |
| 12 |  |  |
| 19 |  |  |
| 20 |  |  |
| 21 |  |  |
| 30 |  |  |
| 90 |  |  |

**ΠΡΟΣΟΧΗ!!!**

Γράφονται με δύο -**νν**- το εννέα/εννιά και όσα αριθμητικά περιέχουν ολόκληρη τη λέξη **εννέα/εννιά** (εννιακόσιοι, εννεαπλάσιος **αλλά** ενενήντα, ένατος, ενενηκοστός).

|  |  |  |
| --- | --- | --- |
|  | Πολλαπλασιαστικά αριθμητικά | Αναλογικά αριθμητικά |
| 2 | διπλός, διπλή, διπλό | διπλάσιος, διπλάσια, διπλάσιο |
| 3 |  |  |
| 4 |  |  |
| 5 |  |  |
| 6 |  |  |
| 7 |  |  |
| 8 |  |  |
| 9 |  |  |
| 10 |  |  |
| 20 |  |  |

**ΠΡΟΣΟΧΗ!!!**

Τα σύνθετα με δεύτερο συνθετικό το ***μισός*** γράφονται στη λήγουσα με ***-η***, αν το πρώτο συνθετικό είναι το ***ένας***ή ***μία (αρσενικό, θηλυκό)***. Σε όλες τις άλλες περιπτώσεις γράφονται με *-****ι***, π.χ. ***μιάμιση****μέρα,****ενάμισης****χρόνος*, **αλλά** ***ενάμισι****ψωμί,****επτάμισι****λίτρα*.

Συμπληρώνω τον παρακάτω πίνακα με τα αριθμητικά ουσιαστικά (περιληπτικά):

|  |  |  |  |
| --- | --- | --- | --- |
| 2 ποτήρια | δυάδα ποτήρια | 6 κουτάλια |  |
| 3 αβγά |  | 12 γιαούρτια |  |
| 4 παιδιά |  | 10 βιβλία |  |
| 5 πιάτα |  | 50 αυτοκόλλητα |  |

Γράψω τους τύπους των παρακάτω αριθμητικών:

|  |  |  |
| --- | --- | --- |
| **ψηφίο** | **2** | **6** |
| απόλυτο |  |  |
| τακτικό |  |  |
| πολλαπλασιαστικό |  |  |
| αναλογικό |  |  |
| περιληπτικό |  |  |

Καλό διάβασμα!!!